เทศบัญญัติเทศบาลเมืองบางบัวทองเทศบัญญัติเทศบาลเมืองบางบัวทองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลเมืองบางบัวทองอำเภอบางบัวทอง จังหวัดนนทบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลเมืองบางบัวทองโดยความเห็นชอบของสภาเทศบาลเมืองบางบัวทองและได้รับความเห็นชอบของผู้ว่าราชการจังหวัดนนทบุรี จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองบางบัวทอง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลเมืองบางบัวทอง อำเภอบางบัวทองจังหวัดนนทบุรี พ.ศ. ๒๕๕๕ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดแนวเขตเทศบาลเมืองบางบัวทอง ด้านเหนือ ด้านตะวันออกจดแนวเขตเทศบาลเมืองบางบัวทองด้านตะวันออก และเส้นขนานระยะ ๑๕ เมตร กับริมฝั่งคลองบางบัวทองฝั่งใต้ ด้านใต้ จดแนวเขตเทศบาลเมืองบางบัวทองด้านใต้ ด้านตะวันตก จดแนวเขตเทศบาลเมืองบางบัวทองด้านตะวันตกและทางหลวงแผ่นดินหมายเลข ๓๒๑๕ (ถนนบางกรวย - ไทรน้อย) ฟากตะวันออกและเส้นขนานระยะ ๑๕ เมตร กับริมฝั่งคลองบางบัวทอง ฝั่งตะวันออกยกเว้นพื้นที่ในเขตโครงการส่งน้ำและบำรุงรักษา พระยาบันลือ สำนักงานชลประทานที่ ๗กรมชลประทานและกฎกระทรวงฉบับที่ ๒๕ (พ.ศ. ๒๕๓๓) ตะวันออก ยกเว้นพื้นที่ในเขตโครงการส่งน้ำและบำรุงรักษาพระยาบันลือ สำนักงานชลประทานที่ ๗ กรมชลประทาน และกฎกระทรวงฉบับที่ ๒๕ (พ.ศ.๒๕๓๓)บริเวณที่ ๒ หมายความว่าพื้นที่ในบริเวณด้านเหนือ จดแนวเขตเทศบาลเมืองบางบัวทอง ด้านเหนือ ด้านตะวันออกจดเส้นขนานระยะ ๑๕ เมตร กับริมฝั่งคลองบางบัวทอง ฝั่งตะวันตก และทางหลวงแผ่นดินหมายเลข๓๒๑๕ (ถนนบางกรวย - ไทรน้อย) ฟากตะวันตก ด้านใต้ จดกฎกระทรวงฉบับที่ ๒๕ (พ.ศ.๒๕๓๓) ด้านตะวันตก จดแนวเขตเทศบาลเมืองบางบัวทองด้านตะวันตก ยกเว้น บริเวณที่ ๓บริเวณที่ ๔ และพื้นที่ในเขตโรงเรียนบางบัวทอง โรงเรียนชุมชนวัดบางไผ่และวัดบางไผ่บริเวณที่ ๓ หมายความว่าพื้นที่ในเขตเทศบาลเมืองบางบัวทอง ยกเว้น บริเวณที่ ๑ บริเวณที่ ๒ บริเวณที่ ๔และพื้นที่ในเขตโรงเรียนเทศบาลวัดละหาร วัดละหาร ฝ่ายป้องกัน และบรรเทาสาธารณภัยเทศบาลเมืองบางบัวทอง โรงพยาบาลบางบัวทอง มัสยิดอับดุลลานุสรณ์และสำนักงานเทศบาลเมืองบางบัวทองบริเวณที่ ๔ หมายความว่าบริเวณริมฝั่งคลองพระพิมล ซึ่งเป็นเส้นขนานระยะ ๑๕ เมตร กับริมฝั่งคลองพระพิมลทั้ง ๒ ฝั่ง บริเวณริมฝั่งคลองบางบัวทอง ซึ่งเป็นเส้นขนานระยะ ๑๕ เมตร กับริมฝั่งคลองบางบัวทองทั้ง ๒ ฝั่ง ยกเว้น พื้นที่ในเขตโรงเรียนเทศบาลวัดละหารวัดละหารฝ่ายป้องกันและบรรเทาสาธารณภัยเทศบาลเมืองบางบัวทอง โรงพยาบาลบางบัวทองสำนักงานเทศบาลเมืองบางบัวทอง และโครงการส่งน้ำและบำรุงรักษาพระยาบันลือสำนักงานชลประทานที่ ๗ กรมชลประทานทั้งนี้ บริเวณที่ ๑ บริเวณที่ ๒ บริเวณที่ ๓ และบริเวณที่ ๔ปรากฏรายละเอียดตามแผนที่ท้ายเทศบัญญัตินี้ข้อ ๔ ให้กำหนดพื้นที่ในท้องที่เขตเทศบาลเมืองบางบัวทองอำเภอบางบัวทอง จังหวัดนนทบุรี ภายในแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภท ดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท หรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) คลังสินค้า(๖) ไซโลเก็บผลิตผลทางการเกษตร(๗) โรงกำจัดมูลฝอย(๘) โรงซื้อขายเศษวัสดุ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) ไซโลเก็บผลิตผลทางการเกษตร(๗) คลังสินค้า(๘) โรงกำจัดมูลฝอย(๙) โรงซื้อขายเศษวัสดุ(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท หรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) คลังสินค้า(๗)สถานีขนส่งสินค้าที่มีลักษณะเป็นที่ขนถ่ายสินค้าหรือศูนย์กระจายสินค้า(๘) สถานีขนส่งผู้โดยสาร(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายเศษวัสดุ(ง) ภายในบริเวณที่ ๔ ห้ามมิให้บุคคลใดก่อสร้างอาคาร ดังต่อไปนี้(๑) อาคารเลี้ยงสัตว์ทุกชนิดหรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒) สุสานและฌาปนสถานตามกฎหมายว่าด้วยสุสานหรือฌาปนสถาน(๓) อาคารอยู่อาศัยประเภทอาคารขนาดใหญ่(๔) ห้องแถว ตึกแถว หรือบ้านแถว(๕) อาคารอยู่อาศัยประเภทอาคารชุด หรือหอพัก(๖) โรงกำจัดมูลฝอยข้อ ๕ พื้นที่บริเวณรอบวัดบรมราชากาญจนาภิเษกนุสรณ์ด้านเหนือ จดตลาดบางบัวทอง (ริมเขื่อนกันตลิ่งเลียบคลองพระพิมลราชา) ด้านตะวันออกจดเส้นขนานระยะ ๑๕ เมตร กับริมฝั่งคลองบางบัวทอง ฝั่งตะวันตก ด้านทิศใต้จดคลองบ้านแถว ฝั่งเหนือ ด้านทิศตะวันตก จดโรงเรียนบางบัวทอง (สุดถนนเทศบาล ๙)ห้ามมิให้บุคคลใดก่อสร้างอาคารดังต่อไปนี้(๑) อาคารที่มีความสูงเกิน ๑๖ เมตร(๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๖ เมตรข้อ ๖ ภายในบริเวณพื้นที่ที่กำหนดไว้ตามข้อ ๔ห้ามมิให้บุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่มีอยู่แล้วในพื้นที่ที่กำหนดไว้ตามข้อ๔ ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองบางบัวทองรักษาการตามเทศบัญญัตินี้ประกาศณ วันที่ ๓๐ มิถุนายน พ.ศ. ๒๕๕๕อาวุธ เจริญนนทสิทธิ์นายกเทศมนตรีเมืองบางบัวทอง[เอกสารแนบท้าย]๑. แผนที่ท้ายเทศบัญญัติเทศบาลเมืองบางบัวทองเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลเมืองบางบัวทองอำเภอบางบัวทอง จังหวัดนนทบุรี พ.ศ. ๒๕๕๕๒. บัญชีท้ายเทศบัญญัติเทศบาลเมืองบางบัวทองเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลเมืองบางบัวทอง อำเภอบางบัวทองจังหวัดนนทบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๐ กันยายน๒๕๕๕ณัฐพร/ผู้ตรวจ๑๐ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๗ ง/หน้า ๕๕/๕ กันยายน ๒๕๕๕